open-index/open-wikipedia-markdown huggingface dataset:
Karbon dioksida

**Karbon dioksida** (rumus kimia: ''''*) nyaéta sanyawa kimia nu diwangun ku dua atom oksigén nu kabeungkeut kovalén ku hiji atom karbon.  Dina kaayaan baku, ieu sanyawaan aya dina wujud gas. Di atmosfir, kadarna kira-kira 383 ppm dumasar eusi. Karbon dioksida téh kaasup salah sahiji gas rumah kaca, ku sabab nembuskeun cahya katempo tapi nyerep infrabeureum.

Karbon dioksida dihasilkeun ku sato, tutuwuhan, fungi, jeung mikroorganismeu dina prosés réspirasi sarta dipaké ku tutuwuhan dina fotosintésis pikeun ngahasilkeun gula. Ku kituna, ieu sanyawa téh kaasup komponén utama daur karbon. Lian ti prosés kimia séjénna, karbon dioksida ogé dihasilkeun tina durukan suluh fosil atawa matéri tutuwuhan. Karbon dioksida anorganik dikaluarkeun ku gunung berapi jeung prosés géotermal sarupaning cipanas.

Karbon dioksida teu boga wujud cair dina tekanan handapeun 5,1 atm, tapi padet dina suhu kurang ti -78&nbsp;°C. Dina bentuk padetna, karbon dioksida ilahar disebut *dry ice* (és garing).

 téh oksida asam: leyuranana ngarobah kertas litmus tina bulao jadi kayas.

dbhasjkdgashdgasgdasgdasdhasg

asghdgashdgashdgjhasgdasd

Karbon dioksida cair ukur bisa kabentuk dina kaayaan tekanan leuwih ti 5,1 atm; titik tripel karbon dioksida kira 518 kPa dina suhu -56,6&nbsp;°C (tempo diagram), sedengkeun titik kritisna 7,38 MPa dina suhu 31,1&nbsp;°C.

thumb|left|220px|Wangun kristal és garing
Bentuk padet karbon dioksida lianna bisa kabentuk dina kaayaan husus, bentukna amorf kawas kaca, disebut karbonia amorf ( nu geus dipanaskeun ditiiskeun dina tekanan 40–48 GPa atawa kira 400.000 atm. Papanggihan ieu kabuktian ku téori yén karbon dioksida bisa aya dina bentuk gelas sarupa jeung famili unsurna, sarupaning silikon (gelas silika) jeung germanium, ngan karbonia mah teu stabil dina kaayaan biasa.

## Mangpaat 
thumb|250px|Pelendung karbon dioksida dina inuman.
Karbon dioksida dipaké di industri pangan, industri oli, jeung industri kimia. Industri milih ieu gas ku sabab murah jeung teu kaduruk.

## Baca ogé 

* Réaksi Bosch
* Daur karbon
* Karbon monoksida
* Jagat nyongkab
* Réaksi Sabatier

## Rujukan 
## Tumbu kaluar 
* 
* Carbon Dioxide Properties, Uses, Applications
* Pressure-Temperature phase diagram for carbon dioxide 
* Molview from bluerhinos.co.uk  Tempo Karbon dioksida wangun 3D
* Dry Ice information
* Trends in Atmospheric Carbon Dioxide *(NOAA)''
* Phase Diagram of Carbon Dioxide 
* Experiment 071 -- Triple Point Phase Transition for Carbon Dioxide 
* as a natural refrigerant - FAQs 
* Methods to reduce carbon dioxide emmisions from power plants
Prasasti Muara Cianten

jmpl|Prasasti Muara Cianten di sisi Cisadané

**Prasasti Muara Cianten** atawa Prasasti Pasir Muara nyaéta salah sahiji prasasti titilar karajaan Tarumanagara

## Perenah
Prasasti Muara Cianten perenahna di sisi(walungan) Cisadané deukeut Muara Cianten nu baheula dipikawanoh kalawan sebutan prasasti Pasir Muara (Pasiran Muara) alatan memang asup ka wewengkon kampung Pasirmuara.

## Rupa bahan
Prasasti Muara Cianten dipahat dina batu alam nu badag kalayan ukuran 2.70 x 1.40 x 140 m3. Titilar sajarah ieu disebut prasasti alatan memang aya guratan sanajan mangrupa pahatan gambar *sulur-suluran (pilin)* atawa tamiang anu kaluar tina beuti.

## Ciri Has 
Ieu prasasti téh dipahat dina batu andésit anu kacida badagna. Nu ngabédakeun ieu prasasti jeung prasasti Tarumanagara séjénna nyaéta:
* Pahatanna mangrupa **Aksara Ikal** atawa aksara lempuyang (*conch-shell script*) anu can bisa dibaca sacara tuntas nepi ka ayeuna.
* Aya ogé gambaran saperti sulur tutuwuhan atawa pilin.
* Perenahna masih aya di tempat aslina (*in situ*), nyaéta di sisi walungan Cianten.

jmpl|center|500px|Rupa sulur-suluran dina prasasti

## Panimuan
Prasasti ieu munggaran kapanggih ku N.W.Hoepermans dina taun 1864.

## Tempo ogé
* Tarumanagara

## Tumbu kaluar
* Dadaran atmoon ngeunaan prasasti di Sunda 

## Rujukan
# Richadiana Kartakusuma (1991), Anekaragam Bahasa Prasastidi Jawa Kulon Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajéngkeun salaku sarat pikeun meunangkeun gelar Magister dina widang  Arkéologi). Fakultas Pasca Sarjana Universitas Indonésia.
#H.P.Hoepermans “Hindoe-oudheden va Java (1864)” ROD 1913:74
#J.F.G.Brumund “Bijdragen tot de kennis va het Hindoeisme op Java” VBG.XXXIII 1868:63-64
#H. Kern “Eenige Oude Sanskrit-opschrifte n van ‘t Maleische-schiereil and” VMKAWL 3(1).1884:9
#N.J.Krom “Inventaris der Hindoe-oudheden” ROD. 1914, l915:28-29 (dina jero katérangan atawa cutatan nomer 59)
#P.J.Veth, Java II. 1878:46
#R.D.M.Verbeek “Oudheden van Java” VBG. XLVI. 1891:30-31.
#Bambang Soemadio (et.al. editor) Sejarah Nasional Indonésia II, Jaman Kuna. Jakarta: Departemen Pendidikan dan Kebudayaan l975:39-40; l984:40
Urang Indo

**Urang Indo** (Basa Indonésia: *Orang Indo*, , ) nyaéta hiji istilah kanggo turunan urang Walanda (atanapi Éropa sacara umum) sareng urang pribumi Malayu atanapi urang Cina-Indonésia. Tapi kiwari istilah ieu kadang-kadang dipaké kanggo nyebatkeun rahayat Indonésia, singgetan tina *urang Indonesia*.

Di Walanda loba urang Indo nu dongkap ka nagri Walanda ieu taun 1950-an. Ayeuna atos aya sajumlah kira-kira 1,5 juta jiwa.

## Daptar urang Indo bekén 
* Anneke Grönloh
* Tante Lien
* Sandra Remer
* Katja Schuurman
* Georgine Verbaan
Frank Gray (panalungtik)

**Frank Gray** nyaéta hiji ahli fisika jeung panalungtik di Bell Labs nu nyieun sababaraha inovasi dina television, boh mekanis atawa elektronis, sarta dipieling alatan Gray code-na.

Gray code, atawa kode biner nu direfleksikeun, mucunghul dina paten Gray taun 1953, nyaéta sistim panomeran biner nu mindeng dipaké dina elektronika, sarta loba panerapanana dina matematika.

Gray naratas panalungtikan dina ngamekarkeun televisi; anjeunna ngusulkeun wangun awal "flying spot scanner" keur sistim TV heubeul taun 1927, sarta mantuan ngamekarkeun sistim TV scan mekanis dua jalur taun 1930.

Babarengan jeung Pierre Mertz, Gray nulis paper klasik dina matematika sisitim raster scan taun 1934.  anjeunna tuluy ilubiung dina mangsa munggaran révolusidigital, bareng jeung Raymond W. Séars, William M. Goodall, John Robinson Pierce, jeung liana di Bell Labs, ku jalan nyadiakeun kode biner nu dipaké ku Séars dina solobong PCM-na, hiji solobong defleksi sinae nu tipena dikolaborasi ku Séars jeung Pierce, nu dipaké dina Televisi Goodall maké modulasi kode pulsa (pulse code modulation, PCM)".

## Paten lianna
Bareng jeung Herbert E. Ives minangka pamanggih bareng, Gray ngoropakkeung dua paten AS taun 1927: "Electro-optical system" (US 2,037,471, issued Apr. 14, 1936) jeung "Electro-optical transmission" (US 1,759,504, issued May 20, 1930), sarta hiji nu maké ngaranna: "Television system" (US 2,113,254, issued Apr. 5 1938). anjeunna matenkeun loba timuan nu meh sarua lianna sababaraha taun satuluyna.

## Rujukan
## Tumbu luar
* Science Newsletter, April 16, 1927 (reproduced at Science News Online) "How New Television Process Works" with Gray's flying-spot scanner innovation
* *Two Way Television*  1930 booklet by AT&T, with photo of Frank Gray
Data strobe encoding

**Data strobe encoding** (atawa **D/S** encoding) nyaéta hiji pola nyandikeun keur ngirimkeun data dina sirkuit digital.
D/S encoding maké dua jalur sinyal (contona kawat-kawat dina kabel atawa jalur dina printed circuit board), *Data* jeung *Strobe*. Boga pasipatan yén Data atawa Strobe robah ajén logisna dina hiji siklus clock, tapi tara duanana.
Hal ieu ngagampangkeun clock recovery kalayan toleransi jitter nu hadé ku jalan nga-XOR-keun dua ajén jalur sinyal.

Data strobe encoding munggaran dipaké dina Standar IEEE 1355 tur dipaké dina jalur sinyal dina SpaceWire jeung IEEE 1394 (katelah ogé sistim FireWire 400).

Gray code nyaéta kode séjénna nu sok ngarobah hiji ajén logis, tapi tara leuwih ti hiji.
Odéng

**Odéng** (Lat. ***Apis dorsata***) nyaéta nyiruan ti Asia kidul jeung tenggara nu hirup di leuweung. Subspésiés nu pangbadagna nyaéta *Apis dorsata laboriosa* ti Himalaya - ilaharna mah kira ukur 17–20&nbsp;mm (ampir sainci). Nyayangna di tempat nu laluhur jauh ti lemah tapi nembrak. Ieu gegeremet gangas kacida antukna teu bisa diingu. Sakoloni sayangna bisa nepi ka saméter pasagi nu teu weléh digembrong. Sayangna sok pipindahan kumaha usum, tapi kadang sok balik deui ka sayangna nu ti heula ditinggalkeun.

Najan gangas, masarakat sok ngala madu jeung lilinna. Pikeun nyingkahan panarajang odéngna, masarakat biasana sok ngahaseupan sayangna ku sarupaning tutuwuhan anu jétu ngusir odéng.
]]

## Subspésiés 
Engel (1999) nyindekkeun sababaraha subspésiés:
**Apis dorsata dorsata*; utamana aya di India
**Apis dorsata binghami* Cockerell; ti Indonesia jeung Malaysia 
**Apis dorsata breviligula* Maa; ti Filipina
**Apis dorsata laboriosa* Fabricius; ti Himalaya, tapi aya ogé di Myanmar, Laos, jeung Cina béh kidul.

Ngeunaan babagian subspésiés, sababaraha ahli nyebutkeun perluna panalungtikan leuwih jero, sabab bisa jadi spésiésna misah (Arias & Sheppard 2005).

## Rujukan 
*  (2005): Phylogenetic relationships of honey bees (Hymenoptera:Apinae:Apini) inferred from nucléar and mitochondrial DNA sequence data. *Molecular Phylogenetics and Evolution* **37**(1): 25–35. . Erratum in *Molecular Phylogenetics and Evolution* **40**(1): 315. 
*  (1999): The taxonomy of recent and fossil honey bees (Hymenoptera: Apidae: *Apis*). *Journal of Hymenoptera Research* **8**: 165-196.
* Jaringan Mitra Simpang Tilu. "Pandangan masyarakat terhadap kawasan cagar alam Simpang dan Tilu. Yayasan Ciungwanara, Bandung.
Hymenoptera

**Hymenoptera** mangrupa salah sahiji ordo gedé insékta nu ngawengku Symphyta jeung Apocryta (seungseureudan jeung sireum). Ngaranna dicokot tina jangjang insékta nu ipis, nu diturunkeun tina basa Yunani Kuna ὑμήν (humẽn): mémbran jeung πτερόν (pteron): jangjang. Jangjang hareup jeung disambungkeun ku runtuyan kait nu disebut hamuli.

Nu bikang boga jarum ovipositor husus pikeun ngasupkeun endog ka jero sayang liang. Ovipositor ieu robah jadi panyeureud. Ieu insékta ngalaman métamorfosis lengkep: hambalan larva mirip hileud jeung cicing dina kepongpong méméh sawawa (baca holométabolismeu).

## Rujukan 
* 
* 

## Tumbu kaluar 
;Umum
* Hymenoptera Information System (German)
* Hymenoptera of North America - large format reference photographs, descriptions, taxonomy
* International Society of Hymenopterists
* Bees, Wasps and Ants Recording Society (UK)
* Ants Photo Gallery (RU)
* Fossil insects in Russia
* International Palaeoentomological Society
* Sphecos Forum for Aculeate Hymenopterra 
* Hymenoptera images on MorphBank, a biological image database 

;Sistematika
* Hymenopteran Systematics

;Béréndélan Régional
* Insetos dos Brazil
* New Zealand Hymenoptera 
* Waspweb  Gambar-gambar alus Hymenoptera Afrotropis
Daur karbon

thumb|400px||Diagram daur karbon. Angka hideung nunjukkeun jumlah karbon anu disimpen (milyar ton, "GtC" wancahan tina *GigaTons of Carbon*; gambar taun 2004). Angka bungur nunjukkeun jumlah karbon nu pindah ti hiji reservior ka nu lianna per taun. Sédimén dina ieu diagram henteu ngawengku ~70 juta GtC batu jeung kerogén karbonat. 
**Daur** atawa **siklus karbon** nujul ka daur biogéokimia silih tukeurna karbon di antara biosfir, géosfir, hidrosfir, jeung atmosfir Bumi. Ieu daur biasana dianggap salaku opat sumber utama karbon. Reserviorna nyaéta atmosfir, biosfir darat (biasana ngawengku sistem cidarat jeung bahan organik teu hirup sarupaning karbon taneuh), jaladri (nu ngawengku karbon anorganik puyar jeung biota laut), sarta sédimén (ngawengku suluh fosil). Gerak karbon taunan, silih tukeur karbon antarreservoir, lumangsung alatan ayana rupa-rupa kajadian kimiawi, fisik, géologis, jeung biologis. 'Balong' karbon pangbadagna nu deukeut ka beungeut Bumi aya di sagara, najan nu di sagara jero mah hésé silih tukeurna jeung atmosfir.

**Anggaran karbon sajagat** (*global carbon budget*) hartina kasaimbangan silih tukeur (asup jeung kaluar) karbon antara reservoir-reservoir atawa antara hiji jalur siklus. Uji anggaran karbon hiji balong atawa reservoir bisa ngukur naha éta balong téh sumber atawa pamiceunan karbon dioksida.

## Di atmosfir 
Di atmosfir Bumi, karbon utamana aya dina wangun gas karbon dioksida (). Najan kadarna di atmosfir saeutik pisan (kira 0,04% dina molar), karbon boga pancén penting pikeun ngadukung kahirupan. Gas lianna di atmosfir nu ngandung karbon di antarana métana jeung klorofluorokarbon. Kandungan gas rumah kaca nu beuki nérékél dina jangka sababaraha dékadeu, sacara téoritis milu nyumbang ka jagat nyongkab.

Karbon diala ti atmosfir maké sababaraha cara:
* Mun panonpoé moncorong, tutuwuhan ngayakeun fotosintésis pikeun ngarobah karbon dioksida jadi karbohidrat, sakaligus ngaleupaskeun oksigén.
* Dina beungeut sagara nepi ka kutub, cilaut leuwih tiis sahingga leuwih loba ngandung asam karbonat ( leuwih gampang leyur). 

## Rujukan 
### Bacaan salajengna 
*   - article about the missing carbon sink
*  
* 
* 

## Tumbu kaluar 
* Carbon Cycle Science Program 
* NOAA's Carbon Cycle Greenhouse Gases Group
* Global Carbon Project - initiative of the Earth System Science Partnership
* UNEP - The present carbon cycle - Climate Change  - kadar jeung aliran karbon
Bangbara

**Bangbara** (genus ***Xylocopa*** dina subfamili **Xylocopinae**) nyaéta nyiruan gedé, buluan awakna biasana hideung meles atawa wulung nu sumebar di sakuliah dunya. Aya kira 500 spésiés bangbara dina 31 subgenera. Dina basa Inggris, ieu gegeremet dingaranan *carpenter bee* ku sabab ampir kabéhanana ngaliang dina kai paéh, awi, atawa tihang (iwal subgenus *Proxylocopa* nu nyayang dina taneuh).

## Ciri 
[thumb|left|200px|*[Xylocopa tabaniformis|X. tabaniformis* jalu keur nyeuseup néktar]]
Sababaraha spésiés bangbara hirup saliang jeung anak atawa dulurna sasama bikang. Najan ngaliangan kai, tapi bangbara teu ngabalukarkeun karuksakan anu parna ku sabab liangna déét. Bangbara kawilang penting pikeun penyerbukan sababaraha jenis tutuwuhan kembangan.

Di Indonésia, sahanteuna ya dua spésiés bangbara: *Xylocopa confusa* jeung *X. aerulea*.

## Paripolah 
200 px|thumb|left|Bangbara bikang dina sayangna
Sacara umum, bangbara kaasup nu hirupna solitér, najan aya sababaraha spésiés nu nyayang babarengan atawa sayangna padeukeut. Mun aya sababaraha bikang sasayang, biasana sok aya babagi tugas: nu hiji ngajaga sayang, nu séjénna liar. Bangbara nyieun sayang ku cara ngaliang dina kai. Lawang asupna hiji, tapi ka jerona bisa nyagak. Bubuk kai urut ngaliang, lian ti dipiceun, ogé dipaké pikeun nyieun pinding *antar* sél. Liang dipaké sayang pikeun anak-anakna jeung pikeun neundeun néktar. Endogna kaitung badag dibandingkeun jeung bikangna, sarta minangka endog pangbadagna ti bangsa gegeremet.

Cara kawin bangbara aya dua rupa, nu bisa ditengetan ti conto jalu ti masing-masing spésiés. Jalu nu panonna badag kawinna ku cara néang bikangna atawa nunggu bikang nu ngaliwat. Nu hiji deui, hulu jaluna leutik, tapi dina mésosomana nyendul *kelenjar* nu ngaluarkeun féromon. Ieu zat kimia nu sumebar dina hawa téh bakal ngirut bikangna sangkan ngadeukeutan.

Image:Kumabachi1.jpg|Bangbara Jepang
Image:Xylotabanmale2.jpg|*X. tabaniformis*
Image:Bee September 2007-6.jpg|Bangbara Éropah (*Xylocopa violacea*)
Image:Carpenter bee at work.jpg|Bangbara dina kai

## Tempo ogé 
* Éngang
* Kamarang
* Nyiruan
* Papanting
* Teuweul
* Tiwuan

## Rujukan 
## Tumbu kaluar 
*United States *Xylocopa*  Identification Guide
*List of Species
*Worldwide Species Map
* Close-up photos of a carpenter bee
Kawih

**Kawih** ari kawih asalna tina kecap *kavy* (baca, kawi)  anu hartina sa'ir (kavya - bujangga). Kawih nyaéta rakitan basa anu ditulis ku para bujangga atawa seniman sarta miboga birama anu ajeg (angger). Sakumaha ilaharna lagu, kawih kabeungkeut ku wiletan jeung témpo atawa ketukan. Nu matak kawih sok disebut ogé lagu-lagu nu kaasup sekar tandak, boh kawih tradisional boh wanda anyar.

Kawih mah béda jeung pupuh, kawih teu kauger ku rupa-rupa aturan atawa patokan kawas nu aya dina pupuh. Rumpaka kawih téh eusina pinuh ku ajén atikan.ari rumpaka kawih teu béda jeung rumpaka wangun puisi séjénna, ngan kawih mah geus dilengkepan ku aturan titilaras.

## Unsur-unsur kawih nyaéta: 
# Téma mah minangka hal poko atawa galeuh anu ngajiwaan sakabéh eusi rumpaka kawih.
# Nada nyaéta sikep nu nulis rumpaka kawih nu karasa ku anu ngaregepkeun atawa nu maca, upama sedih, nalangsa, handap asor, sombong, jsb.
# Rasa téh ngagambarkeun sikep nu ngawih kana poko pasualan anu aya dina rumpaka kawih.
# Amanat nyaéta perkara atawa pasualan anu hayang ditepikeun ku nu ngawih atawa nu ngarangna.

## Rupa-rupa kawih , nyaéta: 
# Kawih buhun atawa tradisional. Buhun artina kuno, jaman baheula atawa kecap séjén tina bahari. Période kawih  buhun aya dina kurun waktu saacan jaman Jepang nepi ka Jaman Jepang. Lagu anu kaasup kawih buhun, di antarana nyaéta lagu "Banjar Sinom", jsb.
# Kawih jaman Jepang, dimimitian kira-kira Jepang datang ka Indonesia taun 50-an. Sababaraha kawih nu aya di jaman Jepang di antarana lagu " Es Lilin", " Balon Ngapung", "Gehgér soré", "Bandowati", jsb.
# Kawih wanda anyar atawa kawih jaman kiwari nyaéta kawih jaman ayeuna. kurun waktu kawi wanda anyar dimimitian ti taun 50-an nepi ka kiwari. Kawih wanda anyar di antarana nyaéta lagu "Anggrek Japati", "Cinta Nusa", "Angin Priangan", "Hujan Munggaran", jsb.

## Rujukan
Klaus Ebner

thumb|200px|right|*Klaus Ebner (2008)*

**Klaus Ebner** (lahir di Wina, Austria, 8 Agustus 1964) nyaéta hiji panulis Austria. Anjeunna sering nulis carita-carita pondok (carpon), ésai jeung puisi. Salain éta anjeunna ogé mangrupa saurang penerjemah. Najan Ebner atos nerbitkeun buku-buku sareng topik komputer jeung software ti awal dasawarsa 1990-an, jeung nerbitkeun sastra sajero sababaraha majalah, koléksi kahiji carita-carita pondokna nembé diterbitkeun dina taun 2007. Anjeunna nulis maké basa Jerman jeung Katalan.

## Babad salira 
Ebner kuliah basa-basa Roman, filologi Jerman jeung élmu alihbasa dina dasawarsa 1980-an di Univérsitas Wina. Salainna éta, anjeunna ogé gawé kanggo sahiji paguyuban sastra jeung majalah Wina kanggo sastra. Nembé-nembé ieu anjeunna ogé konséntrasi di sababaraha pagawéan profésional, sapertos alihbasa jeung milu sababaraha proyék-proyék IT. Di dasawarsa 1990-an, anjeunna nerbitkeun artikel-artikel jeung buku-buku perkara software jeung topik-topik network. Sanajan buku-buku éta ditulis dina basa Jerman, anjeunna ogé nulis dina basa Inggris.

## Penghargaan dan hadiah kesusastraan 
* 2008 Subsidi Kesusastraan oleh pemerintah Austria
* 2007 *Wiener Werkstattpreis* 2007, Wina
* 2007 Subsidi perjalanan oleh pemerintah Austria
* 2007 "Menzione" pada *Premio Internazionale di Poesia Nosside*, Reggio Calabria
* 2005 *Feldkircher Lyrikpreis* (ke-4)
* 2004 *La Catalana de Lletres* 2004 Mention and publication in the anthology, (Barcelona)
* 1988 *Erster Österreichischer Jugendpreis* untuk novel *Nils*
* 1984 Radio Play Award by the literary magazine Texte (ke-3)
* 1982 *Erster Österreichischer Jugendpreis* untuk novella *Das Brandmal* ("Stigma")

## Karya-karya 
* *Vermells/Shades of Red*; Catalan poetry, SetzeVents Editorial, Urús 2009, ISBN 978-84-92555-10-9
* *Hominide/Hominina*; short novel (ing basa Jerman), FZA Verlag, Vienna 2008, ISBN 978-3-9502299-7-4
* *Auf der Kippe/On the brink*; prosa/gancaran (ing basa Jerman), Arovell Verlag, Gosau 2008, ISBN 978-3-902547-67-5
* *Lose/Destinies*; crita cekak (ing basa Jerman), Edition Nove, Neckenmarkt 2007, ISBN 978-3-85251-197-9

## Tempo ogé 
* Situs panulis Klaus Ebner
* Babad salira, Austrian Writer's Association *Grazer Autorenversammlung*
* *Österreichischer Schriftstellerverband*
* Biografi, *Anthologica* 

## Referensi
Paparikan

**Paparikan** téh nyaéta wangun sisindiran. Kecap paparikan asalna tina kecap ”parék” anu hartina ”deukeut”. Paparikan diwangun ku cangkang jeung eusi, anu padeukeut sorana, sarta murwakanti laraswekas dina unggal padalisanna. Ari jumlah padalisan dina sapadana, kudu jeung kep: dua, opat, genep, dalapan, jst. Satengahna tina jumlah padalisan téh cangkangna, satengahna deui eusi. Ari réana engang dina unggal padalisan umumna dalapan engang. Contona paparikan:

:*Boboko ragrag di imah,*
:*Ninggang kana pileuiteun*
:*Mun bogoh montong ka sémah*
:*Ari anggang sok leungiteun*.

Paparikan di luhur diwangun ku opat padalisan; dua cangkang, dua eusi. Padalisan kahiji dina cangkang, padeukeut sorana sarta murwakanti tungtungna jeung padalisan kahiji dina eusi. Padalisan kadua dina cangkang padeukeut sorana sarta murwakanti tungtungna jeung padalian kadua dina eusi.

## Jenis paparikan dumasar eusi 
Upama nilik kana eusina, paparikan dipasing-pasing jadi:
* Paparikan silihasih
* Paparikan piwuruk jeung 
* Paparikan sésébréd.

### Paparikan Silih Asih
Paparikan silih asih nyaéta paparikan nu eusina ngeunaan silihasih, cinta, atawa birahi. Contona:

:*Meuncit meri dina rakit,*
:*boboko wadah bakatul.*
:*Lain nyeri ku panyakit,*
:*kabogoh direbut batur.*

### Paparikan Piwuruk
Paparikan piwuruk nyaéta paparikan nu eusina piwuruk atawa naséhat. Contona:

:*Ka kulah nyiar kapiting,* 
:*ngocok endog bobodasna.* 
:*Ulah sok liar ti peuting,*
:*osok loba gogodana.*

### *Pa*parikan Sésébréd
Paparikan sésébréd nyaéta paparikan anu eusina banyol, lulucon, jeung cawad (kritik). Contona:

:*Daun hiris dibeungkeutan,*
:*dibawa ka juru leuit.*
:*Anu geulis ngadeukeutan,*
:*hayangeun dibéré duit.*

:*Sapanjang jalan Cirebon,*
:*jalan butut diaspalan.*
:*Sapanjang dijajah Nipon,*
:*baju butut tatambalan.*

## Tempo ogé
#Sisindiran
#Wawangsalan

## Tumbu kaluar
## Rujukan
Extremely low frequency

**Extremely low frequency** (**ELF**) nyaéta pita frékuénsi radio mimiti 3 nepi ka 30Hz.

## Pamangpaatan
ELF dipaké ku Angkatan Laut Amérika Sarikat pikeun ngalaksanakeun telekomunikasi jeung kapal selam nu aya di handapeun beungeut cai. Alatan konduktivitas listrik cai uyah, kapal selam teu katembus ku lolobana komunikasi éléktromagnétik. Tapi sinyal dina ELF bisa nembus leuwih jero. Tingkat transmisi data anu pondok dina ukuran sababaraha aksara pér menit, ngawatesan pamakéanana pikeun saluran komunikasi. Umumna sinyal ELF dipaké pikeun maréntahkeun kapal selam sangkan indit kana jejero periskop sarta ngamimitian sawatara wangun kontak séjénna. Tempo ogé: komunikasi jeung kapal selam.

Salah sahiji pasualan anu mecenghul waktu mancarkeun frékuénsi ELF nyaéta ukuran anteneu. Pikeun ngirimkeun talatah internasional ku cara maké frékuénsi ELF, diperlukeun anteneu nu kacida badagna. AS miara 2 tempat, di Leuweung Nasional Chequamegon, Wisconsin sarta Leuweung Nagari Escanaba, Michigan, nepi ka kabéhanana dirakrak dina bulan Séptémber 2004 katompernakeun. Kadua tempat éta ngagunakeun kawat listrik panjang minangka anteneuna, dina jarak ti 14 nepi ka 28 mil (22,5 nepi ka 45 kilométer). Alatan anteneu anu henteu éfisién, mangka diperlukeun sajumlah gedé tanaga listrik pikeun ngajalankeun sistem ELF.

Geus aya sawatara kaprihatinan ngeunaan akibat ékologi anu dihasilkeun ku pamakéan frékuénsi ELF. Dina taun 1984 saurang hakim féderal ngeureunkeun konstruksi anteneu anu merlukeun leuwih réa studi lingkungan sarta kaséhatan. Pamadegan ieu ditampik ku pangadilan banding féderal ku alesan yén Angkatan Laut AS nganyatakeun geus méakkeun leuwih ti 25 juta dolar pikeun mariksa éfék médan éléktromagnétik kalayan hasil anu némbongkeun yén éfékna sarua jeung éfék anu diciptakeun ku jalur distribusi tanaga listrik standar. Pamadegan ieu teu ditarima ku unggal jelema.

Pamancar nu dijalankeun dina frékuénsi 20&nbsp;Hz ogé kapanggih di méteran inspéksi jalur pipa. Sinyal anu dikirimkeun mindeng dipaké pikeun ngalacak méteran inspéksi jalur pipa waktu macét dina jalur pipa.

## Patén
* Tanner, R. L., *U.S. Patent 3215937 * *"Extremely low-frequency antenna"*. 1965. 
* Hansell, Clarence W., *U.S. Patent 2389432 *, *"Communication system by pulses through the Earth"*.

## Tempo ogé
* Komunikasi jeung kapal selam 
* Spéktrum éléktromagnétik 
* Résonansi Schumann 
* TACAMO 
* Daptar singgetan 
* éfék kulit
 
## Rujukan sarta tumbu luar
* "Radio waves below 22kHz*: *Nature's singals and strange emission at very low frequency"* – loka anu mengkhususkan diri dina sinyal frékuénsi lemah. 
* Jacobsen, Trond, "ZEVS, the Russian 82 Hz ELF transmitter*: A Extrem Low Frequency transmission-system, using the real longwaves" ALFLAB, Halden, Norwegia. 
* Non-ionizing Radiation, Part 1: Static and Extremely Low-frequency (ELF) Electric and Magnetic Fields (2002) ku IARC. 
* A summary of the previous report ku Greenfacts. 
* NASA live streaming ELF -> VLF Receiver
Wawangsalan

**Wawangsalan** téh nyaéta sisindiran anu diwangun ku sindir jeung eusi. Dina sindir diwangun deui ku cangkang jeung wangsal. Anu dijieun wangsalna téh tara ditétélakeun, tapi kudu ditéangan tina bagian eusi. Wangsal téh sok murwakanti jeung salah sahiji kecap anu aya dina bagian eusi téa. Nilik kana wangunna, wawangsalan téh diwangun ku dua padalisan: sapadalisan sindir, sapadalisan deui eusi. Jumlah engang dina unggal padalisan nyaéta dalapan engang. Umumna eusi wawangsalan téh ngeunaan silihasih, cinta atawa birahi. 

## Contona wawangsalan 
:*Belut sisit saba darat,*
:*Kapiraray siang wengi.*
:(Maksudna: oray)
:
:*Jukut jangkung pipir gunung,*
:*Haté abdi panas peurih.*
:(Maksudna eurih)

:*Teu beunang dihurang sawah*
:*Teu beunang dipikameumeut*
:(Maksudna: Simeut)

## Tempo ogé
#Sisindiran
#Paparikan

## Tumbu kaluar
## Rujukan
Rarakitan

**Rarakitan** téh nyaéta salah sahiji wanda sisindiran anu diwangun ku cangkang jeung eusi. Éta cangkang jeung eusi téh pada papak di puhuna (mindoan kawit). Salian ti éta, antara cangkang jeung eusi téh kudu sasora sarta murwakanti engang panungtungna dina unggal padalisan (laraswekas). Tapi laraswekas dina sisindiran mah, aya kalana laraswekas anu kaselang heula, siga pacorok. Ari jumlah engangna dina unggal padalisan aya dalapan engang. Jumlah padalisan dina sapadana mangrupa bilangan jangkep; satengahna cangkang jeung satengahna deui eusi. Kiwari anu populér téh anu sapadana diwangun ku opat padalisan: dua cangkang jeung dua eusi.Contohnya:

:*Mihapé sisir jeung minyak,*
:*kadé kaancloman leungeun.*
:*Mihapé pikir jeung niat,*
:*kadé kaangsonan deungeun.*

## Jenis rarakitan dumasar eusi 
Ditilik tina eusina, rarakitan téh bisa digolongkeun kana tilu golongan, nyaéta:
* Rarakitan silihasih
* Rarakitan piwuruk jeung 
* Rarakitan sésébréd.

### Rarakitan silihasih 
Nyaéta anu eusina ngeunaan silihasih, cinta, atawa birahi; contona:

:*Sapanjang jalan Soréang,*
:*moal weléh diaspalan.*
:*Sapanjang tacan kasorang,*
:*moal weléh diakalan.*

### Rarakitan piwuruk 
Nyaéta rarakitan anu eusina piwuruk atawa naséhat; contona:

:*Sing getol nginum jamu,*
:*nu guna nguatkeun urat.*
:*Sing getol neangan élmu,*
:*nu guna dunya ahérat.*

### Rarakitan sésébréd 
Nyaéta rarakitan anu eusina banyol, lulucon, atawa cawad (kritik); contona:

:*Rarasaan ngala mayang,*
:*teu nyaho cangkeuteuk leuweung.*
:*Rarasaan konéng umyang,*
:*teu nyaho cakeutreuk hideung*.

## Tempo ogé
#Sisindiran
#Paparikan
#Wawangsalan

## Tumbu kaluar
## Rujukan
Prasasti dina Arca Cikapundung

**Prasasti dina Arca Cikapundung** nyaéta salah sahiji prasasti titinggal Karajaan Sunda. Prasasti ieu katimu di wewengkon pakebonan kina Cikapundung – Ujungberung (Bandung) taun 1884 (NBG 1884; 1885).

## Lokasi 
Prasasti dina Arca Cikapundung kiwari disimpen di Musieum Nasional kalayan nomer inventaris 479c/D184.

## Jinis bahan 
Prasasti ieu dipahat dina arca tipeu "megalitik".

## Eusi 
Prasasti ieu eusina pondok, ukur "angka taun 1263 Saka (1341 Masehi)"

## Tempo ogé 
*Kerajaan Sunda

## Rujukan 
#Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (yang diajukan sebagai salah satu syarat untuk memperoleh gelar Magister dalam bidang Arkéologi). Fakultas Pasca Sarjana Universitas Indonesia.
Kacapiring

**Kacapiring**; *Gardenia jasminoides* nyaéta hiji pepelakan nu asalna tina kulawargga *Rubiaceae*.

## Ciri mandiri
Daunna rada kandel lonyod mencos katung-tung, krlirna héjo, lemes bagéan luhurna.

## Dicutat tina
Didin S. Bajuri

**Didin S. Bajuri** mimiti kataji ku tembang Sunda mangsa manéhna keur masih sakola di Sakola Dasar, alatan pangaruh lingkungan kulawargana. Bapana, R. Bajuri Anggakusumah, sajaba jadi juru lukis ogé jadi juru mamaos. Sajaba guguru ka bapana, Didin réa meunang binaan ti R. Muhammad Sadikin.

Waktu sakola di Sekolah Menengah Pertama, Didin miluan pasanggiri tembang anu diayakeun ku organisasi Putra Sunda sarta hasil jadi jawara. Dina Pasanggiri Tembang Sunda sawewengkon Bogor (1967), Didin meunang pangajén Jawara Kahiji Lalaki. Didin ogé miluan Pasanggiri Tembang Sunda vérsi Damas (1969). Dina Pasanggiri Tembang Sunda sa-DKI Jakarta jeung Jawa Kulon (1970) Didin hasil jadi Jawara Kahiji. Didin ogé miluan Pasanggiri Béntang Radio jeung Télévisi Tingkat Jawa Kulon (1982) sarta hasil jadi Jawara Katilu.

Dina widang atikan formal, Didin henteu namatkeun sakolana di Sekolah Menengah Atas. Manéhna saterusna digawé di perkebunan entéh Mégawati, Garut Kidul; tapi ngan tahan tujuh bulan. Manéhna balik deui ka Bogor, tuluy neruskeun sakolana. Di Bogor, manéhna asup ka Sekolah Menengah Olahraga Atas nepi ka junun meunang ijazah. Didin nuluykeun sakolana Atikan Guru Sekolah Tuluyna Pertama (PGSLP) Jurusan Basa Indonésia.

béda jeung kasang tukang widang atikan formalna, Didin kalahka digawé di Dines Pekerjaan Umum (PU) Jawa Kulon. Alatan salila tujuh taun ngan dijadikeun tanaga honorér di Dines PU, ahirna Didin kaluar ti PU. Sakaluarna ti Dines PU, Didin digawé di Proyek Cimanuk, Cirebon, tapi di tempat ieu ogé manéhna ngan sakeudeung. Sanggeus kaluar ti proyek Cimanuk. Saprak harita, Didin tumetep di Bandung. Babarengan pamajikanana, manéhna ngokolakeun Lingkung Seni Sasaka Domas, Bandung.

Rékaman kaset tembang Sundana anu munggaran dijieun dina taun 1972 babarengan jeung Euis Komariah, saterusna nyusul jeung Imas Permas sarta Maemunah. Tapi, salaku juru mamaos, boh waktu dina panggung boh di studio rékaman, Didin leuwih mindeng babarengan jeung pamajikanana, Mamah Dasimah.

Didin henteu ngan ngaleukeunan tembang waé, tapi ogé ngaleukeunan kawih. Ngaran Didin  ngajaul sanggeus ngaluarkeun albeum kawih anu eusina lagu-lagu ciptaan Nano S. Salah sahiji kawihna anu pangkawentarna nyaéta ”Anjeun” sarta ”Potret Manéhna”. Nepi ka kiwari geus ngabéréskeun leuwih ti 30 albeum rékaman.

## Tempo ogé 
*Tembang Sunda
*Kawih
*Degung

## Rujukan
# Ajip Rosidi, Apa dan Siapa Orang Sunda, Kiblat Buku Utama, Jakarta, 2003

## Tumbu kaluar
Euis Komariah

**Euis Komariah** nyaéta salah saurang panembang Cianjuran jeung juru kawih degung. Lahir di Majalaya, Jawa Kulon, 9 September 1949. Tilar dunya tanggal 11 Agustus 2011, di kuburkeunna di Désa Wangi Sagara, Majalaya .

Karesepna kana tembang Sunda geus dimimitian saprak manéhna leutik. Malahan mah dina umur 9 taun manéhna téh geus pinter nembangkeun tembang-tembang Sunda. Kelas 4 SD, manéhna geus naék panggung jadi juru kawih. Euis nuluykeun sakolana ka SMP V Bandung (1962), satuluyna ka SMA Pasundan. Taun 1977, anjeunna pindah sakola jeung ka Sekolah Konservatori Karawitan (KOKAR) Sunda di Bandung. Di ieu tempat, Euis neuleuman atikan karawitan sacara formal.

Bakat Euis dipulas munggaran ku ku Ansorudin, pangaping pakumpulan seni Sunda di kampungna, Cipeujeun, Pacét, Majalaya. Di dieu, Euis diajar sagala rupa seni Sunda, hususna kawih. Bakat sarta karesepna ieu terus diasah waktu manéhna di SMP. ”Waktu éta manéhna ngamimitian siaran di RRI, hususna siaran Angkatan Bersenjata di mana nu ngajentréngkeun kacapina téh mang Ebar, sarta nu niup sulinga mang Engkos. Saprak wawuh jeung mang Ebar, euis mimiti mikawanoh sarta bisa nembangkeun tembang Sunda Cianjuran.

Sajumlah pasanggiri tembang Sunda kungsi diiluan. Dina ampir saban pasanggiri anu diiluan, pamajikan koréografer Sunda nu kawentar, Gugum Gumbira, ieu sok jadi jawara. Tapi anu pangnapelna dina haté manéhna mah nyaéta pasanggiri anu diayakeun ku Damas dina taun 1962, mangsa éta manéhna karék umur 13 taun. Dina kategori tembang Sunda cianjuran ieu manéhna jadi pinunjul kadua. Mémang, waktu éta Euis kakara mimiti miluan pasanggiri, sumawona tembang Cianjuran tacan lila diteuleuman. Pasanggiri Damas dua taun saterusna, 1964, rada istiméwa pikeun menéhna, alatan sakaligus miluan leuwih ti hiji katégori. Di dieu manéhna hasil meunangkeun sababaraha piala. Taun 1977 nyaéta taun pamungkas pikeun Euis miluan pasanggiri.

Sora indung ti opat anak awéwé ieu kacida halimpu. Sipat sorana pas pikeun nembangkeun tembang Sunda. Ku jalan grup seni Sunda ”Dewi Pramanik” tuluy ”Jugala” (grup seni Sunda sarta studio rékaman anu diadegkeun babarengan jeung salakina) Euis ngarékam tembang, kawih sarta degung. Sajaba ti éta, Euis ogé nyieun sababaraha lagu, anu kawentar di antarana nyaéta Kutamaya.

Minangka guru mamaos, Euis dipikawanoh tulatén nungtun murid-muridna dina ngawasa téknik vokal. Sawatara pangajén widang kasenian ditarima ku Euis. Dina taun 1988 manéhna dibawa ku Nano S. ngirilingan dayeuh-dayeuh di Jepang.

Euis Komariah tilar dunya di Rumah Sakit Santosa Bandung di tanggal 11 Agustus 2011 kira-kira jam 02.15 ku lantaran gering.

## Tempo ogé 
*Cianjuran
*Degung

## Rujukan
*Apa dan Siapa Orang Sunda, Ajip Rosidi
Hidayat Suryalaga

**H. R. Hidayat Suryalaga** atawa **Abah Surya** namatkeun atikan SR (1954), SGA (1961), FKIP nepi ka Tk. III (1964), FS Unpad (1986).

Dina hal pacabakan, Abah Surya kungsi jadi guru SR/SD (1958-66), guru SMP (1966-78), guru SGA (1978-80), guru SMA (1980-1984), dosén FS Unpad (1986-98), sarta dosén Unpas (1992-2001)

Abah Surya produktif dina ngahasilkeun karya tulis. Karya fiksi anu réa ditulis ku manéhna nyaéta naskah drama Sunda, saloba 36 judul. Kabéhanana geus dipintonkeun, malah mah di antarana aya anu geus sababaraha kali dipintonkeunana hususna ku Téater Kiwari – anu diadegkeun ku manéhna dina taun 1970-an.

Sajaba ti naskah drama, manéhna ogé nulis naskah gending karesmén, sarta guguritan jeung sajak. Dina widang basa, Abah Surya nulis buku bahan ajaran pikeun Sekolah Menengah Pertama (SMP). Aya ogé bukuna anu eusina bahan ajaran saperti Étika sarta Tatakrama (1994), Wulang Krama (5 jilid, 1994), Gending Karesmen & Dramaturgi (1995), Kiat Menjadi MC Upacara Adat Sunda (1996), Rinéka Budaya Sunda I (a., 1997), jeung Wawacan Lutung Kasarung (1984).

Abah Surya ogé ngahasilkeun karya Nur Hidayah, nyaéta Saritilawah Al Quran Basa Sunda dina Wangun Pupuh (1981-1998) anu dipigawé salila 15 taun.

Abah Surya ogé aktif dina kaorganisasian, di antarana nyaéta: Rédaktur Kalawarta Kudjang (1966-78), Pupuhu YAS (1996-98), Pupuhu Daya Sunda (1994-), Pangurus LBSS (2000-2005), pangadeg/panaséhat Téater Sunda Kiwari (1975-), Panaséhat Yayasan Nur Hidayah (1992-), Pupuhu Lembaga Kabudayaan Unpas (1992-2000), Staf Ahli Kabudayaan Unpas (2000-4), Pangurus Yayasan Daya Budaya Pasundan (2001-04), Panaséhat Padépokan Penca Daya Sunda sarta Damas, anggota Bandoeng Tempoe Doeloe.

## Tempo ogé 
*Al Quran
*Pupuh
*Unpas
*Damas

## Rujukan
# Ajip Rosidi, Apa dan Siapa Orang Sunda, Kiblat Buku Utama, Jakarta, 2003

## Tumbu kaluar
NTSC-J

**NTSC-J** nyaéta hiji sistim televisi analog television tur standar pidangan vidéo keur wewengkon Jepang.

## Definisi tehnis 
NTSC-J dumasar kana NTSC 'reguler', tapi rada béda. Level hideung jeung level blanking sinyal NTSC-J signal sarua (0 IRE), kawas dina PAL, standard vidéo liana, sedengkeun dina NTSC Amérika, level hideung rada leuwih luhur (7.5 IRE) ti batan level blanking-na. Ku alatan cara tembongna dina wangun gelombang, level hideung nu leuwih luhur disebut ogé pedestal.

## Definisi pamasaran 
Istilah NTSC-J diapke ogé keur ngabédakeun wewengkon dina kaulinan vidéo konsol (console vidéo games), nu maké televisi. NTSC-J dipaké minangka ngaran wewengkon kaulinan vidéo di Jepang -tuluy "J", Asia Tenggara jeung Koréa Kidul (saméméhna bagéan tina Asia Tenggara jeung Hong Kong, Taiwan, jsb.), du anu pangpandeurina jadi versi tarjamah Basa Koréa jeung Basa Cina.

Kaulinan nu dirancang minangka bagian tina wewengkon ieu moal jalan lamun dipaké dina hardware bagian NTSC-US, PAL (atawa PAL-E, "E" singgetan tina Eropa) atawa NTSC-C (keur Cina daratan) alatan béda regional jeung PAL SECAM dipaké ogé taun 90-an awal) jeung standar NTSC, tapi aya ogé proteksi hak cipta maké regional lockout nu diwangun dina sistim kaulina vidéo jeung kaulinana sorangan, minangka produk nu sarua nu isa diedit ku penerbit séjén ti hiji buana ka buana liana.

## Tempo ogé 
Sistim televisi siaran
*ATSC
*BTSC
*NTSC-US
*PAL
*SECAM

Jejer nu patali
*RCA
*Moving image formats
*Oldest television station
Widi Mulia

**Widi Mulia** nyaéta urang Sunda nu jadi juru kawih sarta pamaén film Indonésia. Ngaranna dipikawanoh salaku salah saurang anggota grup musik AB Three.

## Kariér 
### Ngahaleuang 
Ti mimiti leutik kénéh Widi geus mindeng miluan pasanggiri ngahaleuang. Puncakna nyaéta waktu meunang hiji sési dina kontés Asia Bagus Monthly Championship di Singapura dina taun 1993. Younky Soewarno, saurang musisi nasional, anu katarik ati ku pangabisana dina oleh vokal, saterusna ngajak cikal 3 sadulur ieu pikeun nyieun trio babarengan Nola jeung Lusi. AB Three kabentuk dina tanggal 13 Agustus taun 1993. Babarengan jeung dua baturna dina AB Three (mimitina jeung Nola sarta Lusi, saterusna jeung Nola sarta Cynthia, Widi geus ngaluarkeun 5 albeum.

### Maen filem 
Sajaba ti ngahaleuang, Widi ogé boga pacabakan dina dunya filem. Widi munggaran maén filem dina sinetron *Sahabat Pilihan* waktu manéhna masih di SMP. Satuluyna manéhna maen filem dina *Mahadaya Cinta* (2005).Widi ogé milu maén drama musikal nu judulna *Kupu-kupu Malam*.

Widi ogé maén dina filem carita leupas (FTV) nu judulna *Sayekti dan Hanafi*. Malah mah ku lalakonna salaku Sayekti, ngaran juru kawih nu camperenik ieu asup kana daptar nominasi pamaén utama pangalusna FFI 2005. Dua taun satuluyna, Widi maén dina filem layar rubak wanda horor, *Lantai 13* (2007). Dina filem anu disutradaraan ku Helfi Kardit ieu, Widi maén  babarengan jeung Ariyo Wahab sarta Virnie Ismail.

## Kahirupan pribadi 
Widi ngadahup ka Dwi Sasono ping 4 Nopémber 2007. Widi jeung Dwi kungsi papacangan keur mangsa di SMA 5 Cibubur.

## Albeum (Babarengan AB Three) 
*Cintailah Aku (1995)
*Kerinduanku (1997)
*Nyanyian Cinta Kamu (1999)
*Auraku (2002)
*Selamat Datang Cinta (2006)

## Sinetron 
*Sayekti dan Hanafi

## Filmography 
*Lantai 13

## Tumbu kaluar 
* Profil http://selebriti.kapanlagi.com/widi_mulia/  di Kapanlagi.com

## Référénsi
Kamentrian Angkatan Laut Jepang

350px|thumb|right|Kamentrian Angkatan Laut di Tokyo
 nyaéta kamentrian satingkat cabinet ti taun 1872-1945 nu diatur ku Angkatan Laut Kakaisaran Jepang (IJN).

## Organisasi 
### Divisi Operasi Internal 
* Military Affairs Buréau
* Mobilization Buréau
* Technical Buréau
* Personnel Buréau
* Training Buréau
* Medical Buréau
* Shipyard Buréau
* Naval Construction Buréau
* Legal Buréau
* Administrative/Accounting Buréau

### Divisi Operasi External 
* Imperial Japanese Navy Aviation Bureau
* Imperial Japanese Navy Academy
* Naval War College (Japan)
* Naval Accounting School
* Navy Medical School
* Naval Engineering School
* Submarine Division
* Canals and Waterways Division
* Naval Technical Department 
* Naval Tribunal
* Tokyo Naval Tribunal
* Chemical Warfare Division 
* Radio and Radar Division 
* Supply and Transport Buréau 
* Naval Construction Division
* Naval Maintenance & Repair Division 
* Special Attack Wéapons Division 
* Emergency réaction Division
* Naval Aviation Training Division
* Naval Intelligence Division

## Mentri Angkatan Laut Jepang 
By law, Navy Ministers had to be appointed from active duty admirals or  vice-admirals. Their primary function was to provide communications and liaison between the Imperial Japanese Navy General Staff, the Imperial Japanese Navy, the Cabinet and the Diet of Japan.

### Naval Lords under the Ministry of Military Affairs 
* Katsu Kaishu
* Kawamura Sumiyoshi
* Enomoto Takeaki 
* Nakamuta Kuranosuke
* Kabayama Sukenori

### Mentri Angkatan Laut mangsa Meiji Constitution 
## Rujukan 
### Buku 
* 
* 
* 
### Tumbu kaluar 
* "Foreign Office Files for Japan and the Far East". Adam Matthew Publications .

### Catetan
Stasion Saga

nyaéta stasion kareta di Kota Saga, Saga Prefecture, Jepang. Dioperasikeun ku JR Kyushu sarta aya di Nagasaki Main Line. Kareta ti stasion ieu nerus ogé ka Sasebo sarta Karatsu Line. Kurang leuwih 25,000 urang ngaliwatan Stasion Saga unggal poe. Lolobana ka Fukuoka ngagunakeun kareta ekspress jeung beus.

## Layout
Stasion ieu ayana di luhur tur mibanda dua island platforms keur ngalayanan opat jalur. Wangunan stasion jeung concourse ayana di handapeun platform.

## Sabudeureun
*Saga Station Bus Center
*Seiyu
*Saga Station Toyoko Inn

## Sajarah
*20 Agustus 1891 - Stasion diwangun ku Kyushu Railroad
*7 Juli 1907 - Kyushu Railroad dinasionalisai tur stasion aya dina kakawasaan kamentrian kareta api
*25 Méi 1935 - Jalur Saga dibuka
*9 Pebruari, 1976 - Stasion dikaluhurkeun tur dipindahkeun 100 méter ka beulah kaler
*6 Juni, 1976 - Trek ti Tosu ka Hizen-Koga ka Nagasaki ngagunakeun listrik
*28 Maret, 1987 - Jalur Saga dieureunkeun
*1 April, 1987 - Kareta api diprivatisasi tur JR Kyushu nu ngolokolakeun ieu stasion

## Stasion padeukeut
## Tumbu kaluar
* Saga Station (JR Kyushu)
Stasion Hakata

**Stasion Hakata** (博多駅, *Hakata-eki*) nyaéta stasion karéta utama di Kota Fukuoka, Jepang. Sataion ieu mangrupa panggedéna tur pangsibukna di Kyūshū, tur mangrupkaeun panto utama keur ka kota-kota séjén di Kyūshū ti Honshū. Stasion panungtung Sanyō Shinkansen ti Osaka di stasion ieu. Lokasi di Hakata-ku.

## Jalur 
*Fukuoka City Subway Kūkō Line
*Fukuhoku-Yutaka Line
*Hakata-Minami Line
*Kagoshima Main Line
*Kyushu Shinkansen (under construction)
*Sanyō Shinkansen

## Sajarah 
* 11 Desember, 1889: Opened. The original station building was about 600m north of the current position.
* 1 Desember, 1963: Station reconstructed in present form raised above street level.
* 10 Maret, 1975: Sanyō Shinkansen services begun.
* 22 Maret, 1983: Temporary Fukuoka City Subway station opened.
* 3 Maret, 1985: Current Fukuoka City Subway station opened.

## Stasion padeukeut 
## Photo-photo 

Image:Hakata_station_20080214_01.jpg|éast entrance
Image:Hakata_station_20080214_02.jpg|inside the station
Image:Hakata_station_20080214_03.jpg|Station corridor
Image:Hakata_station_20080214_04.jpg|Waiting hall
Image:Hakata_station_20080214_05.jpg|Ticket panel
Image:Hakata_station_20080214_06.jpg|Station facade

## Tempo ogé 
* Hakata-ku, Fukuoka

## Rujukan 
*Fukuoka subway  at urbanrail.net
XvYCC

**xvYCC** atawa Extended-gamut YCC nyaéta hiji rohangan kelir nu dipaké dina elektronika video set televisi panel rata, nu ngarojong 1.8 kalieun jumlah kelir nu dipaké dina rohangan kelir sRGB. xvYCC ditetepkeun ku IEC Oktober 2005 tur dipublikasikeun Januari 2006 minangka IEC 61966-2-4. Spektrum nu leuwih lega tina *backlighting* LED ngaganti katoda tiis nyababkeun bisana nambah pamidang *color gamut* LCD.

xvYCC maké jangkah ajen nu lengkep (1 tepi ka 254 dina hiji rohangan 8-bit) pikeun midangkeun kelir. Dina BT.601 jeung BT.709, kelir RGB dipidangkeun ukur ku ajen 8-bit ti 16 tepi ka 235. Jangkah nu kawates ieu dijieun keur méré  lolongkrang pikeun *undershoot* jeung *overshoot*, nu mangrupa sipat pasinyalan TV analog. Dina pasinyalan TV digital mah, undershoot jeung overshoot téh teu aya, ku sabab kitu ajen ti 1-15 katut 235-254 bisa dipaké keur midangkeun kelir nu sajati. Pikeun ngajaga kacocogan ka tukang jeung standar saméméhna, kelir standar beureum (red (R)), hejo (green (G)), bulao (blue (B)) jeung bodas (white) diitung kénéh maké susunan nu sarua dina rohangan kelir. Jangkah ajen digital nu leuwih rubak bisa méré  lolongkrang keur midangkeun hejo kolot (*deeper green*), beureum kolot (*deeper red*), katut bulao kolot (*deeper blue*) - tur tangtuna ogé kelir-kelir panengah nu saméméhna aya dina saluareun wawates dina rohangan kelir CCIR 601.

Rohangan kelir televisi définisi luhur nu didefinisikeun ku BT.709 ngawengku ukur 45 persen tina ajen nu bisa dipaké lamun maké indeks RGB ti 1 tepi ka 254, sabab susunan éta kawates ukur 16 tepi ka 234 ku spesifikasi BT. Standar xvYCC maké standard 1 tepi ka 254, tur bisa nyandikeun *(encode)* leuwih ti dua kalieun jumlah ajen kelir. (Sistim sRGB aya antara BT.709 jeung sistim xvYCC, nu méré  lolongkrang keur sakabéh kombinasi ajen R, G jeung B ti 16 tepi ka 235 - leuwih loba kombinasina, tapi henteu saloba dina xvYCC.)

Dina hiji paper nu diterbitkeun ku Society for Information Display taun 2006, pangarangna metakeun 769 kelir dina Munsell Color Cascade kana rohangan BT.709 jeung rohangan xvYCC. 55% tina kelir Munsell bisa dipetakeun kana gamut sRGB, tapi 100% kelir éta bisa dipetakeun kana gamut xvYCC. Kelir u leuwih kolot bisa dijieun - contona beureum kolot bisa dijieun ku cara méré  koefisien negatif kana kelir nu lalawanan.

Mekanisme keur mawa definisi sabudeureun gamut keur xvYCC geus didefinisikeun dina Spesifikasi HDMI 1.3. Sok sanajan fitur kelir anyar liana dina HDMI 1.3, Kelir Kolot *(Deep Color)*, henteu diperlukeun keur ngangkut informasi kelir xvYCC, Deep Color geus ilahar dihubungkeun jeung xvYCC sabab fitur-fitur ieu dipaké babarengn dina sistim CE *high-end* pikeun ngaronjatkeun kualits gambar nu ditempo. Di saluhureun 480p jeung 576p, sistim Deep Color kudu maké kabel HDMI Kategori 2 (dituduhkeun ku hiji logo), nu cocog keur link clock rate saluhureun 75&nbsp;MHz.
 
## Rujukan
## Tempo oge
*HDMI 1.3
*Deep Color

## Tumbu luar
*IEC Web Store for IEC 61966-2-4
Zaskia Adya Mecca

**Zaskia Adya Mecca** (lahir di Jakarta, tanggal 8 Séptémber 1987) nyaéta béntang sinétron sarta béntang filem Indonésia.

## Karir 
Zaskia mitembeyan karir di dunya hiburan Indonésia waktu miluan pasanggiri pamilihan Modél Kawanku 2001 sarta ngahontal jawara II. Hal ieu ngajadikeun manéhna dipaliré ku hiji imah produksi anu nawarkeun ka manéhna sangkan jadi pamaén nu ngarojong dina sinétron *Bidadari* anu dibéntangan ku Marshanda.

Ngaran Zaskia ngajaul waktu dirina ngabéntangan sinétron apingan sutradara Deddy Mizwar, *Kiamat Sudah Dekat*. Dina sinétron kasebut, awéwé campuran Sunda-Acéh ieu ngalalakonkeun Sarah, saurang awéwé anu maké jilbab. Kitu ogé kahirupan Zaskia sapopoé anu sok maké tiung saprak taun 2005. Sajaba *Kiamat Sudah Dekat*, anak kadua ti tujuh sadulur ieu ogé ngabéntangan sawatara sinétron, di antarana, *Cinta SMU*, *Habibi dan Habibah*, *Senandung Masa Puber*, sarta *Lorong Waktu*.

Dina taun 2007, Zaskia ngajalanan syuting layar rubak nu judulna *Kun Fayakun*, hiji filem agama karya ustad Yusuf Mansyur. Filem ieu rencanana baris dipedalkeun ahir taun 2007. Dina taun anu sarua, Zaskia ogé maén dina film téma agama, *Ayat-ayat Cinta*, anu diangkat tina novel nu judulna sarua karangan Habiburrahman El Shirazy. Filem apingan sutradara Indonésia Hanung Bramantyo ieu dirojong ku Fedi Nuril minangka Fahri, Rianti Cartwright minangka Aisha, Zaskia Adya Mecca minangka Noura, sarta Melanie Putria minangka Nurul.

Zaskia nyaéta mahasiswi Fakultas Psikologi Universitas Paramadina Jakarta angkatan 2005. Zaskia ogé kungsi asup nominasi minangka Aktris Sinetron Wanoja Pangalusna dina Piala Vidya (FFI).

Bulan Juni 2007, Zaskia babarengan jeung artis sinétron sarta présénter Meidiana Hutomo dikontrak ku salah sahiji bank swasta di lemah cai pikeun mawakeun acara 'talk show' ngeunaan perbankan syari'ah.

## Kahirupan pribadi 
Zaskia kungsi nyatakeun yén manéhna hayang kawin dina umur ngora nyaéta dina umur 20 taun. Tapi nepi ka kiwari can ngawujud. Saméméhna Zaskia kungsi 'ampir' ngadahup jeung Sahrul Gunawan. Sanggeus gagal jeung Sahrul, Zaskia dicaritakeun nyambungkeun hubungan jeung Tommy Kurniawan. Tapi hubungan maranéhanana lekasan. Ayeuna, Zaskia dicaritakeun keur deukeut jeung lalaki asal Turki, Alaa Muthalib.

## Sinétron 
* *Bidadari* 
* *Cinta SMU*
* *Kiamat Sudah Dekat* 
* *Habibi dan Habibah*
* *Senandung Masa Puber*
* *Lorong Waktu*
* *Para Pencari Tuhan*

## Filmografi 
* *Ayat-ayat Cinta* (2007)
* *Kun Fayakuun* (2008)

## Rujukan 
## Tumbu kaluar 
* Profil http://selebriti.kapanlagi.com/zaskia_adya_mecca/  sarta warta http://www.kapanlagi.com/h/0000176619.html http://www.kapanlagi.com/h/0000182578.html di Kapanlagi.com
* Warta di Kompas.com http://www.kompas.co.id/gayahidup/news/0511/08/115129.htm